CELEX: 62001CC0483
Language: fi
Date: 2003-01-16
Title: Julkisasiamiehen ratkaisuehdotus Tizzano 16 päivänä tammikuuta 2003. # Euroopan yhteisöjen komissio vastaan Ranskan tasavalta. # Jäsenyysvelvoitteiden noudattamatta jättäminen - Direktiivi 96/29/Euratom - Väestön ja työntekijöiden terveyden suojeleminen ionisoivasta säteilystä aiheutuvilta vaaroilta - Direktiivin puutteellinen täytäntöönpano. # Asia C-483/01.

Tärkeä oikeudellinen huomautus

|

62001C0483

Julkisasiamiehen ratkaisuehdotus Tizzano 16 päivänä tammikuuta 2003.  -  Euroopan yhteisöjen komissio vastaan Ranskan tasavalta.  -  Jäsenyysvelvoitteiden noudattamatta jättäminen - Direktiivi 96/29/Euratom - Väestön ja työntekijöiden terveyden suojeleminen ionisoivasta säteilystä aiheutuvilta vaaroilta - Direktiivin puutteellinen täytäntöönpano.  -  Asia C-483/01.  

Oikeustapauskokoelma 2003 sivu I-04961

Julkisasiamiehen ratkaisuehdotukset

1. Euroopan yhteisöjen komissio on nostanut 13.12.2001 kanteen, jossa se vaatii EA 141 artiklan toisen kohdan nojalla yhteisöjen tuomioistuinta toteamaan, että Ranskan tasavalta ei ole noudattanut perusnormien vahvistamisesta työntekijöiden ja väestön terveyden suojelemiseksi ionisoivasta säteilystä aiheutuvilta vaaroilta 13 päivänä toukokuuta 1996 annetun neuvoston direktiivin N:o 96/29/Euratom (EYVL L 159, s. 1, jäljempänä direktiivi) mukaisia velvoitteitaan, koska se ei ole antanut kaikkia kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai koska se ei joka tapauksessa ole ilmoittanut näistä toimenpiteistä komissiolle.2. Direktiivin 55 artiklan mukaan jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 13.5.2000 mennessä ja ilmoitettava tästä komissiolle viipymättä.3. Ranskan tasavalta ilmoitti 17.4.2000 päivätyssä kirjeessään EA 33 artiklassa tarkoitetulla tavalla direktiivin kansallista täytäntöönpanoa koskevia säännöksiä koskevat ehdotukset. Tämän jälkeen se ei kuitenkaan toimittanut komissiolle tietoja siitä, että direktiivin täytäntöönpanon edellyttämät toimenpiteet olisi toteutettu.4. Tästä syystä komissio lähetti 28.7.2000 Ranskan hallitukselle virallisen huomautuksen. Ranskan hallitus vastasi tähän kirjeeseen, ettei se ollut vielä toteuttanut direktiivin täytäntöönpanon edellyttämiä toimia, vaikka ne olivatkin valmisteilla. Komissio lähetti 17.1.2001 perustellun lausunnon, jossa se kehotti Ranskan tasavaltaa noudattamaan direktiivin mukaisia velvoitteitaan kahden kuukauden määräajassa. Lausunnon johdosta Ranskan tasavalta ilmoitti komissiolle joitakin direktiivin täytäntöönpanemiseksi toteutettuja toimia. Koska direktiiviä ei ollut kuitenkaan perustellussa lausunnossa asetetussa määräajassa pantu kokonaisuudessaan täytäntöön Ranskan sisäisessä oikeusjärjestyksessä, komissio nosti nyt esillä olevan kanteen.5. Kiistämättä komission esittämiä kanneperusteita, Ranskan hallitus on vastineessaan myöntänyt, että kaikkia direktiivin täytäntöönpanon edellyttämiä toimenpiteitä ei ollut toteutettu perustellussa lausunnossa asetetussa määräajassa, koska säännösten antamisen aikataulu oli osoittautunut suunniteltua pidemmäksi.6. Kanne on näin ollen hyväksyttävä ja Ranskan hallitus velvoitettava korvaamaan oikeudenkäyntikulut, koska komissio on tätä vaatinut.I Ratkaisuehdotus7. Ehdotan, että yhteisöjen tuomioistuin toteaa, että1. Ranskan tasavalta ei ole noudattanut perusnormien vahvistamisesta työntekijöiden ja väestön terveyden suojelemiseksi ionisoivasta säteilystä aiheutuvilta vaaroilta 13 päivänä toukokuuta 1996 annetun neuvoston direktiivin N:o 96/29/Euratom mukaisia velvoitteitaan, koska se ei ole säädetyssä määräajassa antanut kaikkia tämän direktiivin noudattamisen edellyttämiä lakeja, asetuksia ja hallinnollisia määräyksiä,2) Ranskan tasavalta velvoitetaan korvaamaan oikeudenkäyntikulut.